Mariagerfjord Kommunes Beredskab blev mandag aften kaldt ud til brand i noget gammel bebyggelse på Hobrovej i Hadsund. - Den var voldsom i starten, fordi det var nogle gamle bygninger, men den er slukket nu. Det tog et par timer, fordi vi ville være helt sikre på, at det var helt slukket, og det kan godt være svært, når det er så gammelt, siger vagthavende indsatsleder ved Mariagerfjord Kommunes Beredskab Allan Frisk. Han gætter på, at branden er opstået udenfor bygningen, men det er endnu uvist. vagtchef ved Nordjyllands Politi Carsten Kjær oplyser, at brandårsagen vil blive undersøgt tirsdag.

Referat:
Mandag opstod der brand i den nedlagte restaurant Skovpavillionen i Hadsund.